**Národná rada Slovenskej republiky**

**VIII. volebné obdobie**

 Číslo: CRD-517/2023

**1457a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov **(tlač 1457)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov **(tlač 1457)** (ďalej len „**gestorský výbor**“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1530 z 27. februára 2023 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre pôdohospodárstvo a životné prostredie.

 Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 740 z 27. apríla 2023

Výbor Národnej rady Slovenskej republiky pre hospodárske záležitosti uznesením č. 427 z 28. apríla 2023 a

Výbor Národnej rady Slovenskej republiky pre pôdohospodárstvo a životné prostredie o vládnom návrhu **nerokoval**, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú **nasledujúce** pozmeňujúce a doplňujúce návrhy:

V čl. I § 3 ods. 1 písm. f), ods. 11 a § 4 ods. 4 písm. d) sa slovo „osvedčenie“ vo všetkých gramatických tvaroch nahrádza slovom „rozhodnutie“ v príslušnom gramatickom tvare.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k zmenám v terminológii v rámci akreditácie.

**Ústavnoprávny výbor NR SR**

***Gestorský výbor odporúča schváliť***

V čl. I § 3 ods. 1 písm. h) sa slová „osobu alebo osoby, ktoré sú jej štatutárnym orgánom“ nahrádzajú slovami „osobu, ktorá je štatutárnym orgánom alebo členom štatutárneho orgánu právnickej osoby“.

Pojmové zjednotenie z hľadiska jednotnej terminológie a zaužívanej legislatívnej praxe.

**Ústavnoprávny výbor NR SR**

***Gestorský výbor odporúča schváliť***

V čl. I poznámky pod čiarou k odkazom 4 a 5 znejú:

„4) § 26 zákona č. 53/2023 Z. z. o akreditácii orgánov posudzovania zhody.

 5) § 3 zákona č. 53/2023 Z. z.“.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023.

**Ústavnoprávny výbor NR SR**

***Gestorský výbor odporúča schváliť***

V čl. I sa § 3 dopĺňa odsekom 13, ktorý znie:

„(13) Podmienky na udelenie poverenia sa považujú za akreditačné požiadavky podľa osobitného predpisu.11)“.

Poznámka pod čiarou k odkazu 11 znie:

„11) § 21 zákona č. 53/2023 Z. z.“.

Nasledujúce poznámky pod čiarou sa primerane prečíslujú.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k úpravám kedy a za akých podmienok sa regulátor zúčastňuje posudzovania v rámci udeľovania akreditácie.

**Ústavnoprávny výbor NR SR**

***Gestorský výbor odporúča schváliť***

V čl. I § 4 ods. 4 písm. c) sa za slovo „fyzickej osoby“ vkladá pomlčka a slovo „podnikateľa“.

Legislatívno-technická úprava; zosúladenie znenia ustanovenia s § 2 ods. 1.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 5 ods. 1 písm. f) sa slovo „vystavených“ nahrádza slovom „vydaných“ a za slovo „rokov“ sa dopĺňajú slová „odo dňa ich vydania“.

Legislatívno-technická úprava; precizovanie textu, aby bol zrejmý okamih, od ktorého sa bude realizovať archivácia vydaných dokladov. Zároveň sa zjednocuje terminológia s § 5 ods. 1 písm. e).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 5 ods. 1 písm. h) sa nad slovo „akreditácie,“ umiestňuje odkaz 11.

Poznámka pod čiarou k odkazu 11 znie:

„11) § 26 ods. 4 zákona č. 53/2023 Z. z.“.

Nasledujúce poznámky pod čiarou sa primerane prečíslujú.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k zmenám v terminológii v rámci akreditácie.

**Ústavnoprávny výbor NR SR**

***Gestorský výbor odporúča schváliť***

V čl. I § 5 ods. 2 sa slová „vystavených dokladov“ nahrádzajú slovami „vydaných dokladov“.

Legislatívno-technická úprava; precizovanie textu. Zjednotenie terminológie s § 5 ods. 1 písm. e).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 5 ods. 2 písm. a) sa za slovo „fyzickú osobu“ vkladá pomlčka a slovo „podnikateľa“.

Legislatívno-technická úprava; zosúladenie znenia ustanovenia s § 2 ods. 1.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 5 ods. 2 písm. b) prvom bode a § 15 ods. 3 písm. c) štvrtom bode sa slová „osoby alebo osôb, ktoré sú jej štatutárnym orgánom“ nahrádzajú slovami „osoby, ktorá je štatutárnym orgánom alebo členom štatutárneho orgánu právnickej osoby“.

Pojmové zjednotenie z hľadiska jednotnej terminológie a zaužívanej legislatívnej praxe.

**Ústavnoprávny výbor NR SR**

***Gestorský výbor odporúča schváliť***

V čl. I § 6 ods. 9 sa slová „zmluvného štátu“ nahrádzajú slovami „štátu, ktorý je zmluvnou stranou dohody ATP“.

Textová úprava z dôvodu výkladovej jasnosti, že ide o štát, ktorý je zmluvnou stranou dohody ATP.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 8 písm. d) druhý bod znie:

„2. spolupracuje so Slovenskou národnou akreditačnou službou pri posudzovaní plnenia akreditačných požiadaviek12) a je členom posudzovacej skupiny,13)“.

Poznámky pod čiarou k odkazom 12 a 13 znejú:

„12) § 22 zákona č. 53/2023 Z. z.

 13) § 22 ods. 2 zákona č. 53/2023 Z. z.“.

Nasledujúce poznámky pod čiarou sa primerane prečíslujú.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k zmenám v terminológii v rámci akreditácie a tiež došlo k úpravám kedy a za akých podmienok sa regulátor zúčastňuje posudzovania v rámci udeľovania akreditácie.

**Ústavnoprávny výbor NR SR**

***Gestorský výbor odporúča schváliť***

V čl. I § 9 ods. 6 písm. c) sa slovo „nemožno“ nahrádza slovami „kontrolór nemôže“.

Legislatívno-technická úprava; precizovanie znenia ustanovenia.

**Ústavnoprávny výbor NR SR**

***Gestorský výbor odporúča schváliť***

V čl. I § 9 ods. 8 sa za slovo „rokov“ vkladajú slová „odo dňa jeho vydania“.

Legislatívno-technická úprava; precizovanie textu, aby bol zrejmý okamih od ktorého sa bude počítať doba platnosti preukazu kontrolóra.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 10 ods. 2 sa slovo „ministerstvu“ nahrádza slovami „orgánu štátneho dozoru“.

Zjednotenie terminológie s § 9 ods. 2.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 12 ods. 4, § 13 ods. 5 a § 14 ods. 4 sa vypúšťa druhá veta.

Z návrhu zákona sa vypúšťajú ustanovenia týkajúce sa úhrady pokuty a poriadkovej pokuty len platbou na platobný účet.

**Ústavnoprávny výbor NR SR**

***Gestorský výbor odporúča schváliť***

V čl. I § 14 ods. 5 sa slová „na platobný účet uvedený v rozkaze pripísané“ nahrádzajú slovami „uhradené“.

V návrhu zákona sa navrhuje zmeniť, že pokutu do 15 dní stačí uhradiť a nie pripísať na platobný účet.

**Ústavnoprávny výbor NR SR**

***Gestorský výbor odporúča schváliť***

V čl. I § 14 ods. 14 sa vypúšťajú slová „a musia sa uhradiť formou platby na platobný účet uvedený v rozhodnutí“.

Z návrhu zákona sa vypúšťajú ustanovenia týkajúce sa  úhrady trov konania len platbou na platobný účet.

**Ústavnoprávny výbor NR SR**

***Gestorský výbor odporúča schváliť***

V čl. I § 15 ods. 6 sa slová „opravný prostriedok“ nahrádzajú slovom „odvolanie“.

Zjednotenie terminológie s poslednou vetou § 15 ods. 6, v ktorej sa uvádza ako opravný prostriedok odvolanie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 16 písm. b) sa slovo „vystavených“ nahrádza slovom „vydaných“.

Legislatívno-technická úprava; precizovanie textu. Zjednotenie terminológie s § 5 ods. 1 písm. e).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I § 17 sa slová „v Európskej hospodárskej komisii“ nahrádzajú slovami „orgánom Európskej hospodárskej komisie“ a za slová „dohody ATP“ sa vkladajú slová „bez  vydaného poverenia podľa tohto zákona“.

Spresnenie textu prechodného ustanovenia upravujúceho možnosť výkonu skúšky a osvedčovania osobou oznámenou orgánom Európskej hospodárskej komisie Organizácie Spojených národov.

**Ústavnoprávny výbor NR SR**

***Gestorský výbor odporúča schváliť***

V čl. I sa doterajší text § 17 označuje ako odsek 1 a dopĺňa sa odsekom 2, ktorý znie:

„(2) Osvedčenie, štítok a rozlišovacia značka vydané podľa dohody ATP do dňa nadobudnutia účinnosti tohto zákona zostávajú v platnosti do dátumu v nich uvedenom.“.

Dopĺňa sa prechodné ustanovenie upravujúce, že platnosť dokladov vydaných podľa dohody ATP zostáva zachovaná.

**Ústavnoprávny výbor NR SR**

***Gestorský výbor odporúča schváliť***

Gestorský výbor odporúča hlasovať o bodoch **1 až 22 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

návrh vládneho návrhu zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov **(tlač 1457)**

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 435 z 2. mája 2023.

Týmto uznesením výbor zároveň poveril spoločného spravodajcu **Petra Vonsa** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 2. mája 2023

Peter **K r e m s k ý**, v.r.

predseda Výboru NR SR

pre hospodárske záležitosti